...્રમુખ જયેશ પટેલે બુલેટ ટ્રેનની જરૂરિયાત વિશે જ પ્રશ્નો ઉઠાવ્યા. તેમણે કહ્યું, "ભારતીય રેલવેના એન્જિનિયર્સે તાજેતરમાં એક એન્જિન વિકસાવ્યું છે, જે પ્રતિ કલાક 225 કિલોમીટરની ઝડપથી દોડી શકે છે." 

"ઉપરાંત અમદાવાદ અને મુંબઈ વચ્ચેના હાલના રેલવે ટ્રેકના આધુનિકીકરણ પાછળ જો માત્ર 25 કરોડનું રોકાણ કરવામાં આવે તો હાલના જ ટ્રેક પર 150 થી 200 કિલોમિટરની ઝડપથી ટ્રેન દોડાવી શકાય તેમ છે." 

"તો પછી રાજ્યની ફળદ્રૂપ જમીનનું સંપાદન કરી એક લાખ દસ હજાર કરોડ રૂપિયાના ખર્ચે જાપાનથી બુલેટ ટ્રેન આયાત કરવાની શી જરૂર છે."... બાકીનો લેખ લખો:
ના નાયબ કલેકટર (જમીન સંપાદન) એમ કે રાઠોડે બીબીસીને કહ્યું, "ખેડૂતોની માંગ છે કે નવી જંત્રી બજાર દરે નક્કી કરવી જોઈએ અને  તેના આધારે તેમને વળતર મળવું જોઈએ."

"રાજ્ય સરકારના જમીન સંપાદનના કાયદા  હેઠળ જે જંત્રી અમલમાં છે અને છેલ્લાં ત્રણ વર્ષના વેચાણના જે દર છે, તે મુજબ વળતર અપાઈ રહ્યું છે."

તેમને વળતર કે અન્ય કોઈ બાબતે વધુ ટિપ્પણી કરવાનો ઇનકાર કરતાં કહ્યું, "આ સંદર્ભે ખેડૂતોએ હાઈકોર્ટમાં પિટિશન કરી છે. હવે આ મુદ્દો કોર્ટમાં હોવાથી હું કંઈ વધુ નહીં કહી શકું."

ખેડૂતોનો વિરોધ વાજબી છે : બુલેટ ટ્રેનના અધિકારી

બુલેટ ટ્રેનની યોજનાને કાગળ પરથી વાસ્તવિક સ્વરૂપ આપવા માટે કેન્દ્ર સરકારે એક કંપની બનાવી છે. 

નૅશનલ હાઈ સ્પીડ રેલ કૉર્પોરેશન લિમિટેડ (NHSRCL) નામે ઓળખાતી આ કંપની ભારત સરકારી અને જે રાજ્યોમાં વિવિધ હાઈ સ્પીડ રેલવેના પ્રોજેક્ટ્સ હાથ ધરાઈ રહ્યા છે, ત્યાંની રાજ્ય સરકારોનું સંયુક્ત સાહસ છે.

આ કંપનીના પબ્લિક રિલેશન ઓફિસર (PRO) ધનંજય કુમારે કહ્યું, "ખેડૂતોનો વિરોધ સંપૂર્ણ રીતે વાજબી છે. ઘર અને જમીન એમની મિલકત છે, જો એનું સંપાદન થવાનું હોય તો કોઈ પણ વ્યક્તિ વિરોધ કરે એ ખૂબ જ સહજ બાબત છે.” 

“આ માટે અમે એટલા માટે જવાબદાર છીએ કે અમે તેમને આ પ્રોજેક્ટ વિશે અને ખેડૂતોની જમીન સંપાદન કરવાને બદલે તેમને શું વળતર મળશે તેની સાચી અને યોગ્ય માહિતી આપવામાં મોડું કર્યું છે."

ગુજરાતના ખેડૂતોની જેમ મહારાષ્ટ્રમાં પણ ખેડૂતો બુલેટ ટ્રેનનો વિરોધ કરી રહ્યા છે. 

જોકે, ધનંજય કુમારના દાવા પ્રમાણે હવે ખેડૂતોમાં જમીન સંપાદન મામલે વિરોધ ઘટી રહ્યો છે. 

તેમણે એમ પણ દાવો કર્યો કે, NHSRCL ની રચના બાદ માળખાકીય વ્યવસ્થાઓ ગોઠવવામાં થયેલા વિલંબને કારણે રાજકીય પક્ષોને આ મામલે રાજકારણ કરવાની તક મળી છે. 

વળતરમાં નોકરી નહીં માત્ર રોકડા નાણાં

ગુજરાત વિશે વાત કરતા ધનંજય કુમારે કહ્યું, "જમીન એ રાજ્યોનો વિષય હોવાથી અમે રાજ્ય સરકાર દ્વારા જ જમીન સંપાદન કરી રહ્યા છીએ. ગુજરાતમાં પણ અમારે ખેડૂતો સાથે સંવાદ નથી થયો એટલે વિરોધ થઈ રહ્યો છે."

"ગુજરાતમાં ખેડૂતો પ્રોજેક્ટની વિરોધમાં નથી. તેમને વળતર વિશેના પ્રશ્નો છે. અમે વર્ષ 2016માં જમીન સંપાદન કાયદામાં થયેલા સુધારા અનુસાર ખેડૂતોને વળતર આપીશું. એટલું જ નહીં જંત્રી કરતાં 25 ટકા વધુ કિંમત ચૂકવવાના છીએ."

ધનંજય કુમારના જણાવ્યા અનુસાર સમગ્ર પ્રોજેક્ટ એલીવેટેડ હશે એટલે તેમને બુલેટ ટ્રેનના ટ્રેક અને તેની સાથે...